Po koncu sezone 2009/10 se je Rašo vrnil v Evropo in na željo znanega srbskega trenerja Dušana 'Dude' Ivkovića podpisal dvoletno pogodbo s pirejskim Olympiacosom. Rašo je odigral odlično sezono in bil prvi center ekipe, za svoje odlične predstave prejel tudi nagrado Evrolige za najboljšega igralca(MVP) meseca februarja. V aprilu si je na tekmi grške lige težje poškodoval ramo. Zaradi dolgotrajne rehabilitacije je septembra 2011 končal igralsko kariero. Sprejel je ponudbo Košarkarske zveze Slovenije in postal ambasador Eurobasketa 2013 v Sloveniji.